Эмилия Флёге

**Эмилия Луиза Флёге** (; 30 тамыз 1874 жыл, Вена – 26 мамыр 1952 жыл, Вена) — аустриялық сәнгер және кәсіпкер. Суретші Густав Климттің серігі болған.

## Өмірбаяны
Флёге — жонушы Германн Флёгенің (1837–1897) төртінші баласы. Эмилия Флёгенің екі әпкесі Полин мен Хелен және ағасы Германн болған.

Флёге өз еңбек жолын тігінші болып бастаған. Кейін ол жоғары сәнмен айналысатын болды. 1894 жылы оның әпкесі Полин киім тігу мектебін ашты да, Эмилия сол жерде жұмыс істейтін болды. 1899 жылы екі ағайынды сайыста жеңді де, көрмеге батист көйлегін тігуге тапсырма алды. Сол жылы Эмилия қолмен Мария Альтман анасының қалыңдық көйлегін жасады.

Хелен әпкесі мен Флёге 1904 жылдан табысты кәсіпкерлер атанды, *Schwestern Flöge* (Флёге сіңлілер) сән салонын ашты. Флёге киім стилін Венадағы феминистік қозғалыс алға тартты. Киім жоғары кеудешелермен, бос силуэтпен және иілген жеңдермен ерекшеленетін. Көйлектердің бұл түрі әйелдердің денсаулығына жақсырақ болады және қозғалыс ауқымын кеңейтуге мүмкіндік береді деп есептелді. Лондонға және Парижге сапарлары кезінде ол Коко Шанельдің және басқа замандастарының соңғы сән трендтерімен танысты, алайда 1938 жылы Нацистік Германияның Аншлюсінен кейін Флёге өзінің ең маңызды тұтынушыларынан айырылып, Вена қоғамының жетекші сән алаңына айналған салонын жабуға мәжбүр болды. 1938 жылдан кейін ол 39 Ungargasse көшесіндегі үйінің жоғарғы қабатында жұмыс істейтін болды.

Флёге веналық богема мен fin de siècle топтарының мүшесі болды. Ол Густав Климттің өмірбақи серігі де еді. 1891 жылы Флёгенің Хелен әпкесі Климттің бауыры Эрнст Климтке үйленді. 1892 жылғы желтоқсанда Эрнст Климт қайтыс болды да, Густав Климт Хеленнің қамқоршысы болды. Сол кезде 18 жаста болған Эмилиямен Густав осылайша жиі көрісіп жататын да, Аттерзе көлінің маңында Флёге отбасымен демалатын. 

1891 жылдан бері суретші болған Густав Климт Флёгені түрлі еңбектерінде бейнелейтін. Сарапшылар пікірінше, Климттің әйгілі *[[Сүйіс (Климт суреті)|Сүйіс]]* суретінде Флёгенің өзі салынған. Климт Вена қоғамындағы жоғарғы тап әйелдердің біразын танитын, олармен жұмыс істейтін да, Флёге осылайша біраз клиентке қол жеткізе алды.

1981 жылғы 11 қаңтарда Климт инсульттен қайтыс болды. Оның соңғы сөздері «Эмилия келсін» еді деген хабарлар бар. Флёге оның жеке меншігінің жартысына ие болды. Қалған жартысы суретшінің отбасына берілді.

Екінші дүниежүзілік соғыстың соңғы апталарында Флёгенің Ungargasse-дегі үйі өрттенді. Флёгенің тек көйлектер жинақтамасы ғана емес, тағы Климттен қалған бағалы заттары да осылайша жоғалды.

Флёге 1952 жылғы 26 мамырда, Венада, 77 жасында қайтыс болды. Ол Флёге–Доннер отбасылық қабірінде, Зиммерингтегі Протестант зиратында жерленген.

## Галерея

Klimt-Villa 2013 Kleid Salon Schwestern Flöge 1909 Rekonstruktion 01.jpg|*Schwestern Flöge* сән салонындағы көйлектің қайта келтірілген түрі ( 1909)
Gustav Klimt - Bildnis Emilie Flöge.jpg|*Эмилия Флёге* (1902) суреті, Густав Климт
Bertha Müller 'Emilia Floege playing the mandolin'.jpg|*Эмилия Флёгенің [[мандолина]] ойнағаны*, Берта Мюллер
Klimt, Emilie Floge.jpg|*Эмилия Флёге*, 1981, Густав Климт
Heinrich Böhler 1909 Emilie Flöge Gustav Klimt 003.jpg|Густав Климт пен Эмилия Флёге, 1909 жыл
GuentherZ 2010-04-24 0002 Wien06 Mariahilfer Strasse 1b Gedenktafel Emilie Floege.jpg|Эмилия Флёгені еске алу тақтасы, Mariahilfer Straße, Вена
Flöge sisters family grave, Vienna, 2018.jpg|Флёге отбасының барқыны, Протестант зираты, Зиммеринг


## Дереккөздер

Санат:Аустрия сәнгерлері
Санат:Аустрия кәсіпкерлері
Санат:Густав Климт
Санат:Натурашылар